Seful de post din Viseu de Jos, judetul Maramures, a fost gasit miercuri seara injunghiat mortal in biroul sau, iar anchetatorii cred ca a fost ucis.

Pistolul politistului nu a fost gasit, asa ca e posibil ca asasinul sa fi fugit cu arma. Barbatul avea 48 de ani si, spun cunoscutii, nu avea niciun motiv sa-si ia viata. Sindicatul politistilor reclama faptul ca seful de post lucra singur pe tura, din lipsa de personal, si era expus astfel pericolului.

La 48 de ani, Gheorghe Nistor, seful postului din Viseu de Jos, planuia sa iasa la pensie anul acesta, dupa 20 de ani de cariera in cadrul Ministerului de Interne. Nu se stie ce s-a intamplat miercuri seara. Cert e ca politistul a fost gasit fara suflare, intr-o balta de sange in biroul lui. Cel care a facut descoperirea a fost chiar primarul din comuna.

Localnic: "A zis ca a fost usa inchisa si a sunat ajutorul lui sa vina cu chei ca a avut chei dublura si cand au deschis l-au vazut acolo."

Politistul era incuiat pe dinauntru si nici urma de chei, arma din dotare sau cutitul cu care a fost ranit mortal.

Localnic: "A fost un om calm, vorbitor cu orice om. Nu pot sa-mi dau seama de ce a facut. Are o femeie tanara si copii.. Nu a fost rau, nu dusmani, incredibil de bun."

Initial anchetatorii au crezut ca politistul si-a pus capat zilelor, insa autopsia a aratat ca nu avea cum sa-si provoace multiplele rani in abdomen. In plus, apropiatii spun ca nu avea niciun motiv sa recurga la un asemenea gest.

Localnic: "Era foarte de treaba. Nu avea scandal cu nimeni.”

Localnic: "Nu stiu sa fi fost agresiv cu cineva. A fost om de treaba, respectuos, de omenie fata de toata lumea."

Politistul era casatorit si avea doi baieti majori.

Florina Metes, purtator de cuvant IPJ Maramures: "Conducerea inspectoratului de politie al judetului Maramures isi exprima regretul profund si este alaturi de familia greu incercata."

Pornind de la cazul sefului de post, sindicatul politistilor reclama faptul ca agentii isi pun frecvent viata in pericol pentru ca, din lipsa de personal, trebuie sa lucreze singuri pe tura si se expun pericolului: "Este strigator la cer sa mai acceptam ca un sistem condus de oameni incompetenti sa ne puna in primejdie viata, zi de zi, prin deciziile pe care le iau. Colegul nostru a fost planificat singur in serviciu, aspect care i-a fost fatal!"

Procurorii au inceput cercetarile pentru omor si incearca sa intocmeasca un cerc de suspecti.